ক্ষুদ্রঋণের কিছু নেতিবাচক ভূমিকা রয়েছে। প্রথমদিকে প্রচলিত ক্ষুদ্রঋণ গ্রহীতারা পারিবারিক সামাজিক মানসিক সমস্যার সম্মুখিন হত।যেমন: স্বামীর অপছন্দ, আত্মীয় স্বজনের অপছন্দ, মৌলভীদের বিরোধীতা, জানাজা পড়বেনা বলা, খ্রীষ্টান হয়ে যাবে বলে প্রচার, পর্দা সম্পর্কে হুমকি, চরিত্র নিয়ে সামাজিক রটনা, সংসার ভেঙ্গে যেতে পারে বলে দুশ্চিন্তা, নারী হয়ে একা এলাকার বাইরে গিয়ে ঋণের টাকা আনা নিয়ে সমস্যা। ঋণগ্রহীতাদের সামাজিক সমস্যাগুলি তাদের সাংস্কৃতিক গঠন ও অর্থনৈতিক সংকট থেকে উদ্ভূত। ঋণ কার্যক্রমে যুক্ত হবার পর ঋণ গ্রহীতার নতুন এক মানসিক দুশ্চিন্তার মুখোমুখি হন। ঋণের টাকা যেই ব্যবহার করুক না কেন নারীকেই ঋণের কিস্তি নির্দিষ্ট সময়ের মধ্যে পরিশোধ করতে হবে। এ নিয়ে তাদের কে বেশি দুশ্চিন্তায় থাকতে হয়। কিস্তি সময়মত পরিশোধ করতে না পারলে ঋণ বন্ধ হয়ে যেতে পারে। অথবা সে ঋণ পরিশোধ নাও হতে পারে। ঋণখেলাপী হলে এমন উদাহরন ও আছে ঘরের টিন খুলে রিয়ে গেছে ব্রাক কমির্রা। গরু, ছাগল প্রভৃতি যে কোন কিছুর বিনিময়ে ঋণের টাকা ফেরৎ পেতে কর্মিদেও তৎপরতা মানবতা ছাড়িয়ে যায়। ঋণ গ্রহনের এক সপ্তাহ পর থেকেই কিস্তি পরিশোধ করতে হয় বলে তাদেরকে অন্যান্য আয়ের উপর নির্ভর করতে হয়। সাপ্তাহিক কিস্তির টাকা নিয়ে অনেকের স্বামী ও শ্বাশুড়ীরা তাদের সাথে ঝগড়াও করেন।